# Rätoromanische chrestomathie X/Cudesch della Duttrina Catholica/Dallas sconjüraziuns e benedicziuns della Baselgia (Sacramentalias)

../Dal sonch Sacramaint del Matrimuni ../../Pled, fat sül plaz grond da Müstair IncludiIntestazione 15 maggio 2023 75% Da definire
Rätoromanische chrestomathie X Caspar Decurtins 1916 CC BY-SA 3.0 GFDL Indice:Decurtins - Rätoromanische chrestomathie, X.djvu //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dallas_sconj%C3%BCraziuns_e_benedicziuns_della_Baselgia_(Sacramentalias)&oldid=- 20230516000133 //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dallas_sconj%C3%BCraziuns_e_benedicziuns_della_Baselgia_(Sacramentalias)&oldid=- 20230516000133
Dallas sconjüraziuns e benedicziuns della Baselgia (Sacramentalias).
314. A cha fin dovra la Baselgia las sconjüraziuns?
315. A cha fin servan las benedicziuns della Baselgia?
Las benedicziuns della Baselgia servan per gurbir la benedicziun da Dieu per persunas e chosas.
Ex.: La benedicziun col Sonchissem, la benedicziun dels amalats, benedicziun dell’aria, della compagna, del muvel, dellas alps . . .
[p. 85] 316. A cha fin servan las consecraziuns della Baselgia?
Las consecraziuns della Baselgia servan per santifichar persunas e chosas dedichadas al offizi divin ovèro al pietus adöver dels christifidels.
„Tot chi vegn santifichà tras il pled da Dieu e l’oraziun.“1. Tim. IV. 5.
Ex.: La consecraziun [benedicziun] dellas baselgias, dels altêrs, zegns, santèris, della paramainta, da cruzifichs e padernoss; las diversas „benedicziuns“ liturgicas dürante l’onn p. e. della sal ed aua, dellas olivas, del fö in Sonda soncha, della chandaila da Pasqua e del batten . . .
317. Da chi ha retschaivü la Baselgia la possaunza d’applichar sconjüraziuns, benedicziuns e consecraziuns?
La possaunza d’applichar sconjüraziuns, benedicziuns e consecraziuns ha retschaivü la Baselgia da Jesus Christus.
„Jesus ha redunà seis dudesch discipuls ed als dat la possaunza, da s-chatschar ils spierts malnetts e da guarir tottas malattias e debolezas.“Matth. X. 1. — „In meis nom s-chatscheraun els ils demunis; als amalats metteraun els sü ils mauns e quels gniraun sauns.“Marc. XV. 17 e 18.
318. Per cha chosas rova la Baselgia solitamaing in sias benedicziuns?
La Baselgia rova solitamaing in sias benedicziuns, cha Dieu volgia davent da nus ils meritats chastìs, ch’el ans defenda cunter ils assalts del demuni, e ch’el ans conceda pasch e fortüna per corp ed orma.
Las oraziuns della Baselgia haun gronda valur, ma brich’infallibel effett; quel dependa bain eir dalla disposiziun da quel, vi’ al qual las benedicziuns vegnan applichadas.
319. A chai serva l’aua soncha?
L’adöver dell’aua soncha ans dess movaintar a rüclenscha e devoziun ed esser ün mez per s-chatschar ils demunis e per àns preservar da malattias ed aters mals corporals e spirituals.
[p. 86] Applicaziun: Dovra las benedicziuns, della Baselgia e las chosas benedidas adüna con la retta devoziun, con viva cretta, ferma spraunza, spiert da pentenzia e resignaziun nella voluntà da Dieu. Piglia sovent aua soncha e rov’a Dieu, ch’el ta parchüra da tots ils priels.